பொந்தியான் மாவட்டம்

பொந்தியான் மாவட்டம் (ஆங்கிலம்: Pontian District); மலாய்: Daerah Pontian; சீனம்: 笨珍县; ஜாவி: فونتيان) என்பது மலேசியாவின் ஜொகூர் மாநிலத்தின், தென் மேற்கில் அமைந்து உள்ள ஒரு மாவட்டம். இந்த மாவட்டத்திற்கு பொந்தியான் கிச்சில் நகரம் தலைநகரமாக விளங்குகிறது. 

இந்த மாவட்டத்தில் உள்ள இரண்டு நகரங்களின் பெயர்களிலும் பொந்தியான் எனும் பெயர் பயன்படுத்தப்படுகிறது, பொந்தியான் பெசார் மற்றும் பொந்தியான் கிச்சில். அவற்றுள் பொந்தியான் கிச்சில் நகரம், பொந்தியான் மாவட்டத்தின் தலைநகரமாக விளங்குகிறது.

இங்குள்ள பெரும்பாலான பகுதிகள் சதுப்பு நிலங்களால் ஆனவை. முக்கியத் தொழிலாக மீன்பிடித் தொழில் உள்ளது.

 பொருளாதாரம்

பொந்தியான் மாவட்டம் மீன்பிடி, அன்னாசிப் பண்ணைகள் மற்றும் செம்பனை தோட்டங்களின் மையமாக இருந்தது. இருப்பினும் அண்மைய காலமாக விவசாயம், மீன்பிடி, தொழில்துறை மற்றும் சுற்றுலாத் துறையாக வளர்ச்சி கண்டு வருகிறது. 

இந்த மாவட்டத்தின் முக்கியப் பொருளாதார நடவடிக்கைகள் இயற்கைச் சூழல் சுற்றுலா, மீன்பிடி, கடல்சார் மீன் வளர்ப்பு நடவடிக்கைகள் மற்றும் உணவு பதப்படுத்துதல்.

நிர்வாகப் பகுதிகள்

பொந்தியான் மாவட்டம் 10 முக்கிம்களாகப் பிரிக்கப்பட்டு உள்ளது.

 அப்பி அப்பி (Api-Api)
 ஆயர் பாலோய் (Ayer Baloi)
 ஆயர் மாசின் (Ayer Masin)
 பெனுட் (Benut)
 ஜெராம் பத்து (Jeram Batu)
 பெங்காலான் ராஜா (Pengkalan Raja)
 பொந்தியான் (Pontian)
 ரிம்பா தெர்ஜுன் (Rimba Terjun)
 செர்காட் (Serkat)
 சுங்கை காராங் (Sungai Karang)
 சுங்கை பீங்கான் (Sungai Pinggan)

 தேர்தல் முடிவுகள்
மலேசியப் பொதுத் தேர்தல் 2022

மலேசியப் பொதுத் தேர்தல், 2018
மலேசிய மக்களவையில் பொந்தியான் மாவட்டத்தின் தொகுதிகள் 

 #  தொகுதி  நாடாளுமன்ற உறுப்பினர்  கட்சிP163  பொந்தியான் மக்களவைத் தொகுதி  அகமட் மசுலான்  பாரிசான் நேசனல் (அம்னோ) P163  தஞ்சோங் பியாய் மக்களவைத் தொகுதி  வீ செக் செங்  பாரிசான் நேசனல் (ம.சீ.ச.) 

 ஜொகூர் மாநிலச் சட்டமன்றம் 
மலேசியப் பொதுத் தேர்தல், 2018
ஜொகூர் மாநிலச் சட்டமன்றத்தில் பொந்தியான் மாவட்டப் பிரதிநிதிகள்; 2018-ஆம் ஆண்டு; மலேசியாவின் தேர்தல் ஆணையம் (Suruhanjaya Pilihan Raya Malaysia - Election Commission of Malaysia) வெளியிட்ட பொதுத் தேர்தல் முடிவுகள்:

 #  மாநிலம்  தொகுதி  சட்டமன்ற உறுப்பினர்  கட்சிP164 N53  பெனுட்  அசுனி முகமட்  பாரிசான் நேசனல் (அம்னோ) P164 N54  புலாய் செபாத்தாங்  முகமட் தக்கிடின் செ மான்  பாக்காத்தான் அரப்பான் (அமாணா)P165 N55  பெக்கான் நானாஸ்  இயோ துங் சியோங்  பாக்காத்தான் அரப்பான் (ஜ.செ.க) P165 N56  குக்குப்  முகமட் ஒசுமான் யூசோப்  பாரிசான் நேசனல் (அம்னோ)

 பொந்தியான் பாரிட் இப்ராகிம் தமிழ்ப்பள்ளி 
பொந்தியான் மாவட்டத்தில் ஒரே ஒரு தமிழ்ப்பள்ளி உள்ளது. அதன் பெயர் பாரிட் இப்ராகிம் தமிழ்ப்பள்ளி. 1939-ஆம் ஆண்டில் நிறுவப்பட்டது.Sekolah Jenis Kebangsaan (Tamil) Jalan Parit Ibrahim, Pontian adalah satu-satunya sekolah aliran Bahasa Tamil di Daerah Pontian.

இந்தப் பள்ளியின் மாணவர்கள் எண்ணிக்கை 64. ஆண்கள் 35 பேர்; பெண்கள் 29 பேர். 14 ஆசிரியர்கள் பணிபுரிகிறார்கள். 
 பள்ளி தொடர்பான படங்கள்:
பொந்தியான் பாரிட் இப்ராகிம் தமிழ்ப்பள்ளி

 மேற்கோள்கள் 

 வெளி இணைப்புகள் 

 Kulai District Education Department's Website

பகுப்பு:மலேசியாவின் மாவட்டங்கள்
பகுப்பு:ஜொகூரின் மாவட்டங்கள்‎